****

**REPUBLIKA E SHQIPËRISË**

**GJYKATA KUSHTETUESE**

**DREJTORIA EKONOMIKE DHE BURIMEVE NJERËZORE**

***NJOFTIM***

***Për plotësimin e tre vendeve të lira të punës në administratën e Gjykatës Kushtetuese.***

Në zbatim të nenit 14/a të ligjit nr. 8577, datë 10.02.2000 “*Për organizimin dhe funksionimin e Gjykatës Kushtetuese*”*, të ndryshuar,* Gjykata Kushtetuese shpall procedurat e plotësimit të tre vendeve të lira të punës në pozicionin:

**Këshilltar ligjor i Njësisë së Shërbimit Ligjor**

Pozicionet më sipër, ofrohen për të gjithë kandidatët nga brenda dhe jashtë institucionit të Gjykatës Kushtetuese që plotësojnë kushtet dhe kriteret e veçanta për të konkuruar.

**Misioni:**

Këshilltari/ja ligjor/e e ushtron funksionin e tij në përbërje të Njësisë së Shërbimit Ligjor, e cila përbën bërthamën shkencore juridike të Gjykatës Kushtetuese. Ai/ajo ushtron veprimtari këshilluese dhe ndihmëse në procesin vendimmarrës të Gjykatës Kushtetuese.

**Qëllimi i përgjithshëm i pozicionit të punës:**

Mbështetja e veprimtarisë së Gjykatës Kushtetuese në zbatim të ligjit nr. 8577, datë 10.02.2000, *“Për organizimin dhe funksionimin e Gjykatës Kushtetuese të Republikës së Shqipërisë”*, të ndryshuar, duke kryer veprimtari këshilluese dhe ndihmëse në procesin vendimmarrës të Gjykatës Kushtetuese duke përfshirë: përgatitjen e çështjeve për gjykim, dhënien e opinioneve ligjore dhe përgatitjen e kërkimeve shkencore për çështjet gjyqësore që janë për shqyrtim para Gjykatës Kushtetuese si dhe çdo detyrë tjetër që caktohet nga Kryetari ose Mbledhja e Gjyqtarëve.

**Përshkrimi i detyrave që kryen këshilltari ligjor:**

Këshilltari/ja i Njësisë së Shërbimit ligjor ka kryesisht këto detyra:

1. jep mendimin e tij/ të saj për kalimin ose jo të kërkesës për gjykim nëpërmjet relacionit paraprak ose të projektvendimit, sipas orientimeve të relatorit të çështjes.
2. përgatit opinionin ose projektvendimin mbi zgjidhjen e çështjes në themel, kur vendoset kalimi i çështjes për gjykim;
3. harton vendimin përfundimtar sipas linjave të vendimmarrjes;
4. kujdeset që aktet e përgatitura prej tij të jenë në përputhje me praktikën e Gjykatës;
5. kryen detyra të tjera që lidhen me jurisprudencën kushtetuese dhe praktikën e Gjykatës Evropiane për të Drejtat e Njeriut sipas çështjeve;
6. mban parasysh dhe zbaton udhëzimet e Kryetarit në lidhje me standardet, metodologjinë, referencat dhe çështje të tjera në përgjithësi;
7. përditëson të dhënat e çështjes për sa i përket ecurisë së saj;
8. zbaton udhëzimet për standardizimin, sipas instrumenteve të përcaktuara nga Kryetari ose Mbledhja e Gjyqtarëve, sipas frekuencës së përcaktuar për secilin instrument;
9. angazhohet me detyra me karakter shkencor, kërkimor dhe statistikor në kuadër të marrëdhënieve ndërinstitucionale të Gjykatës
10. merr pjesë në diskutimet e Mbledhjes së Gjyqtarëve, për çështje të ndryshme, nëse gjyqtarët e konsiderojnë të nevojshme;
11. angazhohet me urdhër të Kryetarit edhe në realizimin e detyrave, kur pjesëmarrja e konsiderohet e nevojshme;

si dhe detyra të tjera që i caktohen nga gjyqtarët ose kryetari.

***Kushtet dhe kriteret e veçanta që duhet të plotësojë kandidati për këshilltar/e ligjor/e*:**

1. të ketë zotësi të plotë për të vepruar;
2. të jetë shtetas shqiptar ose të zotërojë gjuhën shqipe;
3. të mos jetë dënuar me vendim penal të formës së prerë;

ç) të plotësojë kriteret e legjislacionit për dekriminalizimin;

d) të mos ketë ushtruar funksione politike në administratën publike gjatë 5 vjetëve të fundit;

dh) të mos ketë ndaj tij:

1. masë disiplinore në fuqi;
2. masë disiplinore për largim nga detyra, pavarësisht nëse masa disiplinore konsiderohet e shuar;
3. masë ndaluese për të punuar në funksione publike.

e) të kalojë me sukses verifikimin e plotë të pasurisë dhe të figurës sipas legjislacionit në fuqi;

ë) të ketë mbaruar arsimin e lartë juridik, DND, DIND ose “Bachelor” + “Master Shkencor” në shkencat juridike;

f) të ketë mesatare mbi notën 8 ose ekuivalentin e kësaj note sipas sistemit ku janë kryer studimet;

g) të ketë qenë gjyqtar ose prokuror me përvojë jo më pak se 5 vjet;

gj) të këtë përvojë si jurist jo më pak se 10 vjet si:

* 1. lektor i së drejtës;
	2. avokat;
	3. nëpunës i lartë i administratës publike;
	4. funksione këshillimi ligjor në organet e sistemit të drejtësisë ose në organizata, programe dhe projekte me fushë veprimi në sistemin e drejtësisë ose në mbrojtjen e të drejtave të njeriut.

***Kriteret:***

1. kryerja e studimeve pasuniversitare;
2. veprimtaria në fushën akademike *(mësimdhënie, botime artikujsh, përgatitje trajnimesh ose çdo veprimtari e ngjashme me to)*;
3. përvoja në sistemin e drejtësisë;

ç) aftësitë draftuese;

d) zotërimi i gjuhës angleze *(të shkruar dhe të folur)*;

dh) njohja e çdo gjuhe tjetër përbën avantazh.

***Fusha e njohurive për kandidatët që do të konkurrojnë****:*

Kandidati duhet të zotërojë:

Njohuritë për Kushtetutën e Republikës së Shqipërisë; Ligjin për organizimin e funksionimin e Gjykatës Kushtetuese; Rregulloren për Procedurat Gjyqësore të Gjykatës Kushtetuese; Ligjin nr. 96/2016 “Për statusin e gjyqtarëve dhe prokurorëve në Republikën e Shqipërisë”; Kodin Civil; Kodin e Procedurës Civile; Kodin Penal; Kodin e Procedurës Penale; Kodin e Procedurave Administrative; Ligjin për mbrojtjen e të dhënave personale; Ligjin për rregullat e etikës në administratën publike; Ligjin për të drejtën e informimit për dokumentat zyrtare; Ligjin për mbrojtjen e të dhënave personale.

***Mënyra e komunikimit***

Njoftimet dhe komunikimet për kandidatët do të bëhen në faqen zyrtare të Gjykatës Kushtetuese, si dhe me e-mail, ose celular *(sipas rastit)*.

***Dokumentacioni, afati i dorëzimit dhe mënyra e dorëzimit:***

Kandidati/ja duhet të plotësojë dhe të dorëzojë pranë Drejtorisë Ekonomike dhe Burimeve Njerëzore, dokumentet si më poshtë:

1. Një listë përmbledhëse të gjithë dokumentave që dorëzohen, e cila duhet të jetë e nënshkruar nga kandidati.
2. Një kërkesë për aplikim, e cila duhet të përmbajë në formë të përmbledhur kërkesën për punësim në pozicionin e shpallur. Kërkesa në formë të përmbledhur duhet të përmbajë:
* Emrin dhe mbiemrin e kandidatit;
* Adresën e saktë e banimit;
* Numrin e telefonit dhe celularit;
* Adresën e e-mail-it;
* Datën e kërkesës;
* Nënshkrimi: Emri, mbiemri dhe firma me shkrim dore.
1. Jetëshkrimi i plotësuar në përputhje me dokumentin tip;
2. Motivimi për vendin e punës për të cilin konkurron;
3. Deklaratat dhe formularët si më poshtë:
4. Deklarata e pasurisë dhe interesave private *“Për kandidatët për pozicione të ndryshme në institucionet e sistemit të drejtësisë”*[[1]](#footnote-1)*-****shiko shënimin fundor***;
5. Deklarata për kontrollin e figurës;
6. Formulari i Autoritetit për Informim mbi Dokumentet e ish-Sigurimit të Shtetit;
7. Formular Vetëdeklarimi-Dekriminalizimi;
8. Formulari i Vetëdeklarimit-Autorizimi për institucionin për verifikimin e gjendjes gjyqësore;

***Formularët b, c, d, e, janë bashkëlidhur këtij njoftimi.***

1. Fotokopje e diplomës dhe listës së notave;
2. Fotokopje e librezës së punës *(të gjitha faqet që vërtetojnë eksperiencën në punë)*;
3. Fotokopje e letërnjoftimit (ID);
4. Dokumentin që vërteton njohjen e gjuhës së huaj;
5. Vërtetimin e gjëndjes shëndetësore dhe për aftësinë për punë *(nga KML)*;
6. Vërtetimin e gjendjes gjyqësore ose formularin e plotësuar që autorizon institucionin për verifikim;
7. Vërtetimin nga gjykata dhe prokuroria që nuk është në ndjekje penale;
8. Vlerësimin e punës nga punëdhënësi i fundit;
9. Vërtetimin nga institucioni që ka punuar se nuk ka masë disiplinore në fuqi;
10. Çdo dokumentacion tjetër që vërteton trajnimet, kualifikimet, arsimimin shtesë, vlerësimet pozitive apo të tjera të përmendura në jetëshkrim.

**Mënyra e dorëzimit të dokumentacionit të kërkuar:**

Kandidati/ja duhet të dorëzojë dokumentacionin e kërkuar:

* Në protokollin e Gjykatës Kushtetuese ose pranë Drejtorisë Ekonomike dhe Burimeve Njerëzore.
* Me postë ***(data e postimit me postë të jetë brenda afatit të caktuar për paraqitjen e dokumentave)***.

**Afati për dorëzimin e dokumenteve përfundon në datën 18.12.2023.**

***Rezultatet e verifikimit paraprak***

Komisioni i pranimit, në bazë të dokumentacionit të paraqitur, bën verifikimin paraprak të kandidatëve që përmbushin kushtet e përcaktuara në shpalljen për konkurrim.

Kandidatët që plotësojnë kushtet e përcaktuara në shpalljen për konkurrim do të renditen në një listë sipas rendit alfabetik, e cila do të shpallet në faqen zyrtare të Gjykatës Kushtetuese.

Kandidatët që nuk kualifikohen do të njoftohen individualisht nga njësia përgjegjëse për shkaqet e moskualifikimit, në të njëjtën ditë me shpalljen e listës së verifikimit paraprak.

Kandidatët, të cilët rezultojnë të pakualifikuar, ***brenda 2 (dy) ditëve pune*** nga data e njoftimit individual mund të paraqesin ankesë me shkrim pranë komisionit të pranimit.

Ankesat zgjidhen ***brenda 2 (dy) ditëve pune*** nga data e përfundimit të afatit të ankimit.

***Mënyra e vlerësimit të kandidatëve***

Kandidatët vlerësohen për jetëshkrimin dhe dokumentacionin e dorëzuar, për intervistën me gojë dhe testimin me shkrim, për njohuritë, arsyetimin dhe aftësitë e hartimit.

Në lidhje me aftësinë draftuese, kandidatët do të testohen me shkrim, në mjediset e Gjykatës Kushtetuese. Kandidatëve do t`u jepet një temë/kazus i caktuar për të cilin do t`u kërkohet të përgatisin një relacion/opinion ligjor.

Pas përfundimit të testimit me shkrim, kandidatët do të intervistohen me gojë, sipas rendit alfabetik.

Struktura e ndarjes së pikëve të vlerësimit të kandidatëve është:

1. 50 pikë për dokumentacionin e dorëzuar;
2. 30 pikë për testimin me shkrim;
3. 20 pikë për intervistën me gojë.

***Testimi i kandidatëve do të zhvillohet në datën 28.12.2023, duke filluar nga ora 10:30, në mjediset e Gjykatës Kushtetuese***.

**Grafiku i datave të zhvillimit të procedurës:**

Dorëzimi i dokumenteve: **nga data 04.12.2023 deri më 18.12.2023**

Shpallja e listës paraprake te kandidatëve

të kualifikuar: **20.12.2023**

Ankimi për kualifikimin paraprak **deri në 2 ditë pune nga data e shpalljes**

Zgjidhja e ankimeve për kualifikimin paraprak: **deri në 2 ditë pune nga data e**

**përfundimit të ankimit**

Testimi me kandidatët e kualifikuar **28.12.2023, ora 10:30**

Njoftimi i vendimit paraprak të Komisionit

për fituesit **29.12.2023**

Ankimi për vlerësimin e KPP-së: **deri në 2 ditë pune nga data e shpalljes**

Zgjidhja e ankimeve: **deri në 2 ditë pune nga data e**

**përfundimit të ankimit**

Për sqarime të mëtejshme mund të kontaktoni me Drejtorinë Ekonomike dhe Burimeve Njerëzore në numrin e telefonit 068 20 80 345.

**DREJTORIA EKONOMIKE DHE BURIMEVE NJERËZORE**

Tiranë, më 01.12.2023

1. Në zbatim të **Udhëzimit nr. 927, datë 01.11.2021** të ILDKPKI-së, kandidatët janë të detyruar **të plotësojnë online** deklaratën e pasurisë dhe interesave private *“Për kandidatët për pozicione të ndryshme në institucionet e sistemit të drejtësisë”* (shiko udhëzimet përkatëse: <https://www.ildkpki.al/manuale_dhe_udhezime/>).

Për të bërë të mundur hapjen e llogarisë nga ku kandidati do të plotësojë deklaratën online, duhet që kandidatët të dërgojnë në adresën e-mail-it: erion.tafaj@gjk.gov.al, të dhënat si vijojnë: 1. numrin personal të identifikimit; 2. numrin e telefonit; 3. adresë e-mail-i. Të dhënat përkatëse *(****emri i përdoruesit dhe fjalëkalimi****)* për të aksesuar në llogarinë e krijuar, do të dërgohen me e-mail në momentin e krijimit të saj. Varianti i printuar i deklaratës do të dorëzohet në Gjykatën Kushtetuese bashkë me dokumentat e tjera të kandidatit. [↑](#footnote-ref-1)